**Uredba (EU) br. 1303/2013, čl.68.2**

**METODOLOGIJA OBRAČUNA TROŠKOVA PLAĆA**

**Temeljem Uredbe (EU) br. 1303/2013, čl.68.2** preporučuje se primjena metodologije obračuna troškova plaća - izračunavaju se primjenom pojednostavljene metode financiranja, na način da se zadnji dokumentirani godišnji bruto iznos plaća osoblja podijeli s 1720 sati.

 zadnji dokumentirani godišnji bruto iznos troškova plaća

**Trošak osoblja po satu** = ------------------------------------------------------------------------------

 1720

**Preporučuje se primjena** kod specifičnih ciljeva gdje se očekuje da korisnik izravno upravlja/provodi projekt što zahtijeva veliki broj osoblja, stoga je računanje prihvatljivih troškova osoblja i čuvanje brojnih popratnih dokumenata iznimno nepraktično.

Pojednostavljene metode financiranja mogu biti primjenjive i u slučajevima kada će udio "neizravnog" osoblja (menadžeri, pravni savjetnici, itd.) u provedbi projekta biti velik. Navedeni troškovi mogu se "uračunati" u satnicu "izravnog osoblja", međutim u tom slučaju moraju biti izraženi na temelju dokazane, neposredne i transparentne metodologije izračuna (u nastavku).

Metoda izračuna mora odgovarati predloženom jediničnom trošku te biti jasno opisana u Uputama za prijavitelje i obrascu ugovora o dodjeli bespovratnih sredstava.

Iznos jediničnog troška ne može se mijenjati tijekom provedbe projekata. Opravdani razlozi za smanjenje količine, a na koje korisnik ne može utjecati, moraju biti *prethodno* određeni u Uputama za prijavitelje i u obrascu ugovora o dodjeli bespovratnih sredstava.

Određivanje metodologije za izračun iznosa **zadnjeg dokumentiranog godišnjeg bruto iznosa troškova plaća** korisnika te **određivanje satnice**.

Zadnji dokumentirani godišnji bruto (bruto 2) iznos troškova plaće može se izračunati na sljedeći način:

Iznosi troškova plaća za zadnjih 12 uzastopnih mjeseci, a koji se odnose na osoblje institucije korisnika koji će izravno raditi na projektu.

U obzir se mora uzeti sljedeće:

* Troškovi osoblja institucije korisnika koji će izravno raditi na projektu mogu uključivati plaće, poreze, doprinose za mirovinsko i obavezno zdravstveno osiguranje, materijalna prava ako je primjenjivo te ostale troškove koji su uključeni u naknade za navedeno osoblje, a proizlaze iz pravnog okvira za državne i javne službenike odnosno pravnog okvira kojim se uređuje područje radnih odnosa (Troškovi ugovora o djelu, ugovora o autorskom djelu i ugovora o uslugama ne uključuju se u izravne troškove osoblja (ugovori s vanjskim suradnicima nisu prihvatljivi za izračun).  Navedeni zahtjevi vrijede za osoblje zaposleno na neodređeno vrijeme, kao i za osoblje zaposleno na određeno vrijeme.
* Pri tome, može se uzeti u obzir osoblje zaposleno na neodređeno radno vrijeme s punim radnim vremenom, a koje u instituciji korisnika radi duže od 12 mjeseci u nizu.
* U obzir se može uzeti osoblje s nepunim radnim vremenom (Zaposlenik koji za instituciju korisnika radi samo dio vremena od standardnog “radnog vremena”)  koje u instituciji korisnika radi duže od 12 mjeseci u nizu. Tada se godišnji bruto iznos troškova plaća izračunava tako da se (1) stvarni bruto iznos (bruto 2) troškova plaća za 12 uzastopnih mjeseci podijeli sa stvarnim brojem radnih dana/sati, (2) dobiveni rezultat pomnoži sa službenim brojem radnih dana/sati tijekom razdoblja od 12 mjeseci, kako je određeno propisima kojima se uređuje područje radnih odnosa.
* Godišnji bruto 2 iznos troškova plaće određenog zaposlenika tada se dijeli s 1720, a satnica, i po mogućnosti planirani broj sati za koji se predviđa da će zaposlenik raditi na projektu, trebaju biti uključeni u proračun ugovora o dodjeli bespovratnih sredstava, kao zasebna proračunska stavka u okviru kategorije “troškovi osoblja”.
* Pri izračunu cijene sata za zadnjih 12 mjeseci kod zbrajanja bruto 2 iznosa uzima se i zbroj bolovanja na teret poslodavca, plaćeni praznici i godišnji odmor.